2004E0133 — DA — 10.02.2005 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FÆLLES HOLDNING 2004/133/FUSP

af 10. februar 2004

om restriktive foranstaltninger over for ekstremister i Den Tidligere Jugoslaviske Republik Makedonien og om ophævelse af fælles holdning 2001/542/FUSP







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 15, og ud fra følgende betragtninger: (1) Rådet har ved en lang række lejligheder understreget, at det støtter en stabilisering og normalisering af situationen i Den Tidligere Jugoslaviske Republik Makedonien baseret på fuld gennemførelse af rammeaftalen. (2) Rådets støtte er kommet til udtryk gennem generalsekretærens/den højtstående repræsentants aktive indsats, gennem udpegelsen af EU's successive særlige repræsentanter og gennem deployeringen af operation »Concordia« og »Proxima«. (3) Selv om situationen er forbedret væsentligt, fremmer eller deltager enkeltpersoner fortsat i voldelige aktiviteter, der anfægter rammeaftalens grundlæggende principper om statens stabilitet, territoriale integritet og enhed samt multietniske karakter og/eller underminerer og lægger hindringer i vejen for aftalens konkrete gennemførelse gennem udenomsparlamentariske aktioner. (4) Det er derfor hensigtsmæssigt at træffe målrettede foranstaltninger i form af restriktioner for indrejse på medlemsstaternes område over for de pågældende enkeltpersoner, herunder dem, der er bosat uden for Den Tidligere Jugoslaviske Republik Makedonien. (5) Disse foranstaltninger bør ikke opfattes som en begrænsning af deres menings- og ytringsfrihed. (6) Rådets fælles holdning 2001/542/FUSP af 16. juli 2001 om visumforbud over for ekstremister i Den Tidligere Jugoslaviske Republik Makedonien ( 1 ) bør ophæves — ud fra følgende betragtninger: VEDTAGET FØLGENDE FÆLLES HOLDNING:







Artikel 1

1. Medlemsstaterne træffer de nødvendige foranstaltninger for at begrænse indrejse i eller transit gennem deres område for de personer, der er opført på listen i bilaget, og som aktivt fremmer eller deltager i ekstremistiske voldshandlinger, der anfægter Ohrid-rammeaftalens grundlæggende principper om statens stabilitet, territoriale integritet og enhed samt multietniske karakter, og/eller som med forsæt, gentagne gange og ulovligt underminerer og lægger hindringer i vejen for rammeaftalens konkrete gennemførelse gennem udenomsparlamentariske aktioner.

2. Stk. 1 forpligter dog ikke en medlemsstat til at nægte sine egne statsborgere indrejse på medlemsstatens eget område.

Artikel 2

1. Artikel 1, stk. 1, gælder ikke i tilfælde, hvor en medlemsstat er bundet af en folkeretlig forpligtelse, dvs.:

i) som værtsland for en international mellemstatslig organisation

ii) som værtsland for en international konference indkaldt af eller i De Forenede Nationers regi, eller

iii) i henhold til en multilateral aftale, hvorved der tilkendes privilegier og immuniteter.

Rådet underrettes behørigt i ethvert af disse tilfælde.

2. Stk. 1 anses også for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).

Artikel 3

1. Medlemsstaterne kan indrømme fritagelser fra foranstaltningerne i artikel 1, stk. 1, hvis rejsen er berettiget af tvingende humanitære hensyn eller af hensyn til muligheden for at kunne deltage i mellemstatslige møder, herunder møder i EU-regi, hvor der føres en politisk dialog, som direkte fremmer demokratiet, menneskerettighederne og retssikkerheden i Den Tidligere Jugoslaviske Republik Makedonien.

2. En medlemsstat, der ønsker at indrømme fritagelser, jf. stk. 1, giver Rådet skriftlig meddelelse herom. Fritagelsen anses for at være indrømmet, medmindre en eller flere rådsmedlemmer skriftligt gør indsigelse inden for 48 timer efter at have modtaget meddelelsen om den foreslåede fritagelse. Hvis et eller flere af rådsmedlemmerne gør indsigelse, kan Rådet med kvalificeret flertal beslutte at indrømme den foreslåede fritagelse.

Artikel 4

I tilfælde hvor en medlemsstat i medfør af stk. 2 og 3 tillader indrejse i eller transit gennem sit område for personer, der er opført på listen i bilaget, gælder tilladelsen udelukkende det formål, til hvilket den er udstedt, og de berørte personer.

Artikel 5

Rådet vedtager ændringer til listen i bilaget på forslag af en medlemsstat eller Kommissionen. Rådet skal i forbindelse med vedtagelsen af sådanne ændringer tage hensyn til kriterierne i artikel 1, stk. 1.

Artikel 6

For at give ovennævnte foranstaltninger den størst mulige virkning tilskynder Den Europæiske Union tredjelande til at vedtage restriktive foranstaltninger svarende til dem, der er indeholdt i denne fælles holdning.

Artikel 7

Denne fælles holdning finder anvendelse i en periode på tolv måneder. Den revideres løbende. Den kan forlænges eller ændres efter behov, såfremt Rådet skønner, at formålet ikke er opfyldt.

Artikel 8

Fælles holdning 2001/542/FUSP ophæves.

Artikel 9

Denne fælles holdning har virkning fra datoen for vedtagelsen.

Artikel 10

Denne fælles holdning offentliggøres i Den Europæiske Unions Tidende.

▼M1









BILAG

Liste over de personer, der er omhandlet i artikel 1





Navn ADILI Gafur Alias Valdet Vardari Fødselsdato 5.1.1959 Fødested/oprindelse Kicevo (Harandjell)





Navn BAJRAMI Hamdi Alias Breza Fødselsdato 16.8.1981 Fødested/oprindelse Brest (Den Tidligere Jugoslaviske Republik Makedonien)





Navn BEQIRI Idajet Alias Fødselsdato 20.2.1951 Fødested/oprindelse Mallakaster, Fier (Albanien)





Navn BUTKA Spiro Alias Vigan Gradica Fødselsdato 29.5.1949 Fødested/oprindelse Kosovo





Navn GEORGIEVSKI Goran Alias Mujo Fødselsdato 2.12.1969 Fødested/oprindelse Kumanovo





Navn HYSENI Xhemail Alias Xhimi Shea Fødselsdato 15.8.1958 Fødested/oprindelse Lipkovo (Lojane)





Navn JAKUPI Avdil Alias Cakalla Fødselsdato 20.4.1974 Fødested/oprindelse Tanusevce





Navn JAKUPI Lirim Alias »Commander Nazi« Fødselsdato 1.8.1979 Fødested/oprindelse Bujanovac (Serbien og Montenegro)





Navn KRASNIQI Agim Alias Fødselsdato 15.9.1979 Fødested/oprindelse Kondovo (Den Tidligere Jugoslaviske Republik Makedonien)





Navn LIMANI Fatmir Alias Fødselsdato 14.1.1973 Fødested/oprindelse Kicevo (Den Tidligere Jugoslaviske Republik Makedonien)





Navn MATOSHI Ruzhdi Alias Fødselsdato 6.3.1970 Fødested/oprindelse Tetovo (Den Tidligere Jugoslaviske Republik Makedonien)





Navn MISIMI Naser Alias Fødselsdato 8.1.1959 Fødested/oprindelse Mala Recica, Tetovo (Den Tidligere Jugoslaviske Republik Makedonien)





Navn MUSTAFAJ Taip Alias Mustafai, Mustafi eller Mustafa Fødselsdato 23.1.1964 Fødested/oprindelse Bacin Dol, Gostivar (Den Tidligere Jugoslaviske Republik Makedonien)





Navn REXHEPI Daut Alias Leka Fødselsdato 6.1.1966 Fødested/oprindelse Poroj





Navn RUSHITI Sait Fødselsdato 7.7.1966 Fødested/oprindelse Tetovo





Navn SAMIU Izair Alias Baci Fødselsdato 23.7.1963 Fødested/oprindelse Semsevo





Navn STOJKOV Goran Fødselsdato 25.2.1970 Fødested/oprindelse Strumica





Navn SUMA Emrush Alias Fødselsdato 27.5.1974 Fødested/oprindelse Dirnce, Kosovo, Serbien og Montenegro





Navn SULEJMANI Fadil Fødselsdato 5.12.1940 Fødested/oprindelse Tetovo (Bosovce)





Navn SULEJMANI Gyner Fødselsdato 3.3.1954 Fødested/oprindelse Tyrkiet





Navn UKSHINI Sami Alias »Commander Sokoli (Falcon)« Fødselsdato 5.3.1963 Fødested/oprindelse Djakovo (Gjakova), Kosovo, Serbien og Montenegro